
Årsmelding for langrenn sesongen 2014/15

Vintersesongen er over og langrenns gruppa kan se tilbake på en meget aktiv og fin sesong med mange fine resultater.
Trening
Sommeren 2014 hadde ingen felles organisert rulleskitreninger, men flere brukte skiene flittig. Barmarkstreningen ble gjennomført i fra Barhaug som tidligere. Treninga ute på ski er vel det som vi har lykkes best med i vinter. Meget stor deltagelse med opp mot 50 deltagere. Treningene er gjennomført i egen Lysløype og en del på Gålå. Kim Erik Moen og Kenneth Anderstuen har tatt seg av de minste og Axel P. Kongsli og Jan P. Eide har trent de eldste med flere støttespillere. Stor takk til trenerene.
Karusellrenn
Vi har i vinter gjennomført 7 renn i lysløypa og 3 felles renn med de andre klubbene i Frons kommunene. Disse ble gjennomført på Gålå. Bra deltagelse, ca. 50-60 på hvert renn nede i bygda. Og så ble vi den beste klubben totalt på fellesrennene. Bra.
Tormodrennet 
Ble gjennomført i Lysløypa med 52 deltagere. Strålende vær og en fin dag på alle måter.
GD Cup
Meget stor deltagelse i fra våre løpere i hele vinter. I mellom 15 og 28 på rennene. Ida Kristine Ringlund fikk en fin 2 plass sammenlagt i cupen. Ellers mange fine plasseringer av flere.
Gålå Cup
Her har vi kun hatt to deltagere i vinter. Ole A Ringlund i G15 og Anna Slåen i J15. Anna vant cupen sammenlagt i  sin årsklasse.
KM på Gålå
Tormod gjennomførte KM i klassisk og fristil med stil. En kjempefin skihelg på Gålå ble gjennomført av oss. Ca. 500 startende totalt. Anna Slåen ble kretsmester begge dagene her i tillegg til KM tittel i sprint på Dombås.

Ellers kan vi nevne at vi har hatt deltagere i Norgescup ved Hanne Grøthe, Hovedlandsrennet, Ungdommens Holmenkollrenn, Birken, Ungdomsbirken og ikke minst Ungdoms stafetten i Holmenkollen. Fin 2 plass til Oppland sitt lag her.

Vil takke alle trenere, foreldre og ikke minst løypekjører Vidar Lillebråten som gjør en fantastisk jobb hele vinteren. Og så har alltid veldig god hjelp av smørere vår Åge Rusten som alltid stiller opp. I vinter har han vært med oss på GD cup, Gålå cup, Hovedlandsrennet og Ungdommens Holmenkollrenn. Tusen takk til Åge.
Vi kan se tilbake på en vinter med større aktivitet enn noen gang. BRA.

